Legal Document

Category: 29

Text:
27. ΑΝΑΓΚ. ΝΟΜΟΣ υπ’ αριθ. 1925 της 27/31 Αυγ. 1951 Περί ρυθμίσεως κτηματικών τινων ζητημάτων του Δημοσίου επειγούσης φύσεως. Άρθρ.1.-(Αφορά την ενοικίασιν εις την Ένωσιν Γεωργ. Συνεταιρισμών Δωδεκανήσου του εν Ρόδω συγκροτήματος εργοστασίων Σ.Α.Ι.Φ.Ε.). Άρθρ.2.-1.Τα πρωτόκολλα της Επιτροπής του άρθρ. 5 του Νόμ. 5895, ανεξαρτήτως του ποσού της δι’ αυτών καθοριζομένης αποζημιώσεως, κοινοποιούνται εφεξής προς τους κατόχους των κτημάτων ή κινητών πραγμάτων του Δημοσίου, άνευ προηγουμένης εγκρίσεως αυτών υπό του Υπουργού των Οικονομικών. 51 26.Ε.α.26-27 Διοίκηση Δημοσίων Κτημάτων –Κτηματική Εταιρία Δημοσίου 2.«Εφεξής αι ανακοπαί κατά πρωτοκόλλων του άρθρ. 5 του Νόμ. 5895 του έτους 1933 κοινοποιούνται, επί ποινή ακυρότητος, προς τον αρμόδιον Οικονομικόν Έφορον παρά του οποίου εξαιρετικώς εις την περίπτωσιν ταύτην εκπροσωπείται το Δημόσιον, μη απαιτουμένης κοινοποιήσεως προς τον Υπουργόν των Οικονομικών». Η παρ. 2 αντικατεστάθη ως άνω δια της παρ. 4 άρθρ. 5 Α.Ν. 263/1968 (κατωτ. σελ. 204,05). 3.Οι προς ους ενεργούνται αι κατά την προηγουμένην παράγραφον κοινοποιήσεως υπάλληλοι δύνανται, κατά την εκδίκασιν των ως άνω ανακοπών, να παρίστανται προσωπικώς και άνευ δικηγόρου προς υποστήριξιν των συμφερόντων του Δημοσίου ή και να εκπροσωπώνται παρ’ ετέρου υπαλλήλου της υπηρεσίας των, εγγράφρως υπ’ αυτών οριζομένου. 3.Αι εντός τριμήνου από της δημοσιεύσεως του παρόντος νόμου κοινοποιηθείσαι εις τον Υπουργόν των Οικονομικών ανακοπαί, λογίζονται τύποις παραδεκταί και αν έτι δεν εκοινοποιήθησαν εις τους δια της παρ. 2 του παρόντος άρθρου οριζομένους υπαλλήλους. Άρθρ.3.-1.Το δια του άρθρ. 26 του υπ’ αριθ. 2344 του 1940 Α. Νόμου «περί αιγιαλού και παραλίας» συσταθέν Γνωμοδοτικόν Συμβούλιον καταργείται. Επίσης καταργείται το δια του άρθρ. 9 του Ν.Δ. 668/1941 «περί τροποποιήσεως και συμπληρώσεως της περί διοικήσεως Δημοσίων Κτημάτων νομοθεσίας κλπ.» συσταθέν Γνωμοδοτικόν Συμβούλιον Κτημάτων. Ωσαύτως καταργείται η δια της παρ. 4 του άρθρου 5 του Ν.Δ. 272/1941 «περί συστάσεως Κτηματικού Γραφείου Θεσσαλονίκης κλπ.» συσταθείσα Ειδική πενταμελής Επιτροπή, ισχυουσών εφεξής και δια την περιφέρειαν του Κτηματικού Γραφείου Θεσσαλονίκης των γενικών διατάξεων περί τρόπου διεξαγωγής δημοπρασιών μισθώσεως και εκποιήσεως κτημάτων του Δημοσίου, συντάξεως πρωτοκόλλων καθορισμού αποζημιώσεως κλπ. 2.Ο Υπουργός των Οικονομικών δύναται, κατά την κρίσιν αυτού, να παραπέμπη εις την Επιτροπήν Δημοσίων Κτημάτων προς γνωμάτευσιν θέματα της αρμοδιότητος των καταργουμένων δύο ως άνω Συμβουλίων. 3.Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την μέλλουσαν να συνέλθη Βουλήν.